Kalykė (palydovas)
Kalykė (Kalyke, gr. Καλύκη) arba Jupiteris XXIII – Jupiterio palydovas, atrastas 2000 m. Havajų Universiteto astronomų komandos, kuriai vadovavo Scott S. Sheppard (David C. Jewitt, Yanga R. Fernández, Eugene A. Magnier). Iškart po atradimo palydovui suteiktas pavadinimas S/2000 J 2. Priklauso Karmės palydovų grupei. Kalykė pastebimai raudonesnė nei kiti šios grupės nariai, nors jie visi yra rausvo atspalvio.